钦定古今图书集成/明伦汇编/交谊典/第077卷 > 《八声甘州》〈送参寥子〉苏轼
## 钦定古今图书集成/明伦汇编/交谊典/第077卷 > 《八声甘州》〈送参寥子〉苏轼

有情风、万里卷潮来，无情送潮归。问钱塘江上，西兴
浦口，几度斜晖。不用思量今古，俯仰昔人非。谁似东
坡老，白首忘机。记取西湖西畔，正暮山好处，空翠
烟霏。筭诗人相得，如我与君稀。约他年、东还海道，愿
谢公、雅志莫相违。西州路，不应回首，为我沾衣。